### Resume

Der bliver hvert år udarbejdet en årsberetning over magtanvendelser på Seniorområdet, som forelægges Seniorudvalget og Byrådet. Dermed får det politiske niveau mulighed for at følge udviklingen i anvendelsen af magtanvendelser med henblik på at vurdere behovet for opfølgning på området. Med denne sag forelægges udvalget årsberetning om anvendt magt og andre indgreb i selvbestemmelsesretten på [adresse] driftsområde i 2022.

### Sagsfremstilling

Den årlige beretning for magtanvendelse 2022 indeholder lovgrundlag for området, samt oversigt for magtsager.

Betingelserne for at anvende magt eller andre indgreb i en borgers selvbestemmelsesret er beskrevet i servicelovens kapitel 24 til kapitel Eric Nielsen. Her fremgår, at man kan iværksætte bestemte foranstaltninger over for borgere mod deres vilje, når visse betingelser er opfyldt. Kommunen skal følge udviklingen i anvendelsen af magt og andre indgreb i selvbestemmelsesretten med henblik på at vurdere behovet for opfølgning og forelægge en årlig beretning for byrådet iht. § 17 i bekendtgørelsen om magtanvendelse.

Som det fremgår af årsberetningen, har der i 2022 været 10 indberetninger. Der arbejdes kontinuerligt med oplysning om, hvornår noget er en magtanvendelse, og hvordan det skal indberettes.

### Sagens videre forløb

Sagen er til orientering i Byrådet den 13. september 2023.

### Deltager i behandlingen

Seniorchef for hjemmepleje Carl Schmidt og seniorchef for plejecentre Heidi Have fremlægger sagen.

### Historik

Velfærdsdirektøren indstiller, 6. september 2023, pkt. 92:

at orienteringen tages til efterretning

at sagen videresendes til Byrådet

Beslutning fra Seniorudvalget, 6. september 2023, pkt. 92:

Taget til efteretning og videresendes til Byrådet.

### Beslutning

Orienteringen blev taget til efterretning.